**PRAVILA O PROVEDBI NATJEČAJA ZA NAJBOLJU „ZELENU“ KNJIŽNICU**

I. OPĆE ODREDBE

Članak 1.

Ovim Pravilima uređuju se postupci provedbe natječaja za najbolju „zelenu knjižnicu“ (u daljnjem tekstu Natječaj), kategorije nagrada, način i uvjeti dodjeljivanja nagrada te uvjeti i obveze knjižnica koje pristupaju Natječaju. Pravila propisuju i način rada Povjerenstva za izbor najbolje „zelene knjižnice“ (u daljnjem tekstu Povjerenstvo) koje obavlja ocjenu odgovora u upitniku i kvalitetu provedenih „zelenih“ i „eko“ aktivnosti i projekata.

II. PROVEDBA NATJEČAJA

Članak 2.

(1) Natječaj organizira Knjižnica Ekonomskog fakulteta u Osijeku (u daljnjem tekstu Knjižnica) .

(2) Natječaj se otvara 15. ožujka i traje do 15. travnja 2017. godine.

(4) Knjižnica objavljuje natječaj na mrežnim stranicama Ekonomskog fakulteta u Osijeku.

(5) Knjižnice u natječaju sudjeluju popunjavanjem on-line upitnika samovrednovanjem.

(6) Upitnik se sastoji se od kriterija za „zeleno“ poslovanje grupiranih u šest osnovnih područja:

1. KNJIŽNIČNE ZGRADE
2. KNJIŽNIČNE ZBIRKE
3. KNJIŽNIČARI
4. POSLOVNI PROCESI U KNJIŽNICI
5. USLUGE KNJIŽNICE I KORISNICI
6. OKOLIŠ I OKRUŽENJE KNJIŽNICE

(7) Knjižnice se obvezuju iskreno i točno odgovarati na kriterije iz upitnika ocjenom od 1 do 5 pri čemu 1 označava nepostojanje navedenog kriterija, a 5 označava primjenu kriterija u potpunosti. Organizatori natječaja zadržavaju pravo provjere točnosti odgovora te imaju pravo diskvalificirati iz natječaja ona knjižnice za koje se pokaže da odgovorne osobe – sudionici natječaja nisu dale točne i iskrene odgovore.

(8) Upitnik je otvoren za popunjavanje 30 kalendarskih dana.

Članak 3.

(1) Sve knjižnice koje su popunile Upitnik 70% ili više konkuriraju za dobivanje nagrade ukoliko su odgovorne osobe potvrdno odgovorile da žele sudjelovati u natječaju i navele tražene podatke.

(2) Podaci o sudionicima koristiti će se isključivo u slučaju sudjelovanja u nagradnoj igri.

(3) Po završetku provedenog Natječaja, ispunjene upitnike analizira Povjerenstvo.

III. OCJENJIVANJE UPITNIKA OD STRANE ČLANOVA POVJERENSTVA

Članak 4.

(1) Povjerenstvo imenuje Dekan Ekonomskog fakulteta u Osijeku na prijedlog Knjižnice. Sastavljeno je od tri knjižničara i tri predstavnika donatora nagrada.

(2) Članovi Povjerenstva prihvaćaju klauzulu o povjerljivosti podataka vezanih za Natječaj.

Članak 5.

(1) Dužnost svakog člana Povjerenstva jest zbrojiti ocjene iz upitnika dobivene samovrednovanjem, pročitati sve pisane komentare vezane za projekte i aktivnosti pojedinih knjižnica prijavljenih na natječaj.

(2) Svaki opisni odgovor član Povjerenstva ocjenjuje u rasponu od 1 do 10 bodova sukladno slobodnoj procjeni.

(3) Članovi Povjerenstva imaju pravo od knjižnica koje ocjenjuju zatražiti dodatne informacije ili dokaz o navedenim podacima.

(4) Način donošenja konačne odluke o pojedinim nagradama jest da za nju glasaju svi članovi, tj. da odluka bude jednoglasna.

IV. IZVJEŠTAVANJE SUDIONIKA

Članak 7.

(1) Popis nagrađenih knjižnica objavljuje se na mrežnim stranicama Knjižnice po završetku natječaja.

(2) Nagrađene knjižnice obavještavaju se elektroničkom poštom.

VI. OSTALE ODREDBE

Članak 8.

Kao nagrade dodjeljuju se:

1. Nagrada: Put u Europski parlament u Bruxelles za dvije osobe u lipnju 2017. Nagradu dodjeljuje prof. dr. sc. Davor Škrlec, zastupnik u Europskom parlamentu.
2. Nagrada: Prijenosno računalo. Nagradu dodjeljuje ALUMNI Ekonomskog fakulteta u Osijeku
3. Nagrada: Tablet računalo. Nagradu dodjeljuje društvo Komunalac d.o.o. Vukovar.
4. Pisana priznanja za sudjelovanje do desetoga rangiranog mjesta.

Sveučilište Josipa Jurja Strossmayera u Osijeku

Ekonomski fakultet u Osijeku

KNJIŽNICA